Podozrenie tehotenstva
Dobrý deň, môj cyklus trvá až 35 dní, posledný menzes mi začal 1.5..17.5. som mala nechránený sex 22.5 som začala mať mierne tmave spinenie presne, ako keď som prvý krát otehotnela. Som nedočkava a chcem sa opýtať kedy si môžem spraviť test, nakoľko sa mi dlhá doba čakania, nakoľko mám dlhý cyklus.
Dobrý deň.
Ďakujeme za Vašu otázku.
Aby došlo k oplodneniu vajíčka, je potrebné mať nechránený pohlavný styk, počas plodných dní, pri ktorom sa mužské pohlavné bunky (spermie) dostanú do blízkosti ženskej pohlavnej bunky (vajíčka) a dôjde k následnému splynutiu. Plodné dni sú, v prípade pravidelného, 28-dňového cyklu, 12. až 14. deň od začiatku menštruácie. Pri nepravidelnom cykle sa ale termín ovulácie posúva. Po splynutí sa musí vajíčko uhniezdiť v stene maternice, k čomu dochádza v priemere za 7 dní. Akonáhle sa vajíčko uhniezdi, telo začne vyplavovať choriogonadotropný hormón, ktorého prítomnosť možno zistiť práve tehotenským testom. Z tohto dôvodu je vhodné počkať s vykonaním tehotenského testu až do doby, kedy sa nedostaví očakávaná menštruácia. Pri včasnom vykonaní testu je riziko falošne negatívneho výsledku.
Prajem pekný zvyšok dňa.
S pozdravom
Mgr. Barbora Bičanovská